คือตกขาวมามากกว่าปกติอะคะสัก3วันแล้ว แต่พึ่งมีกลิ่นนิดหน่อยไม่ถึงกะแรงมากไม่มีอาการคันเกิดจากอะไรอะคะควรทำยังไง
สวัสดีค่ะ หากตกขาวมีปริมาณมากกว่าปกติ มีกลิ่นเหม็น ไม่มีอาการคันหรือแสบช่องคลอด ไม่มีปวดท้องน้อย อาจจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ หรือการมีเพศสัมพันธ์มากกว่า 1 คน หรือมีการเปลี่ยนคู่นอน แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วยในเบื้องต้น ควรงดการใช้สบู่ล้างบริเวณอวัยวะเพศภายนอกและช่องคลอด และสังเกตอาการไปก่อน หากยังคงมีตกขาวปริมาณมาก และมีกลิ่นอยู่ อาจทานยาปฏิชีวนะฆ่าเชื้อ เช่นเมโทรนิดาโซล(metronidazole),คลินดามัยซิน(clindamycin) เป็นต้น หรือหากมีอาการคันหรือแสบช่องคลอด ตกขาวมีสีเขียวเหลือง ปวดท้องน้อย แนะนำควรไปพบแพทย์เพื่อรับยารักษาที่ตรงกับโรคค่ะ